Nimirum,  quia  sunt  multarum  semina  rerum; 

Et  satis  haec  tellus  morbi,  coelumque  mali  fert 
Unde  queat  vis  immensi  procrescere  morbi 


Lucret,  de  Rer.  Nat.  Lib.  \I. 

LECTORI 

s. 

De  pemphigo  quae  a Cullenio  dicta  sunt,  ea,  cum  aliquo  tantum  discri- 
mine, nostrae  quoque  aetati  videntur  dicta.  „Hunc  morbum, “ inquit,  «lubenter 
ipse  prorsus  omisissem,  cum  omnia  fere  de  eo  dicta  dubia,  obscura  et  ambigua 

mihi  videantur  etc.“  Haec  de  universo  neque  minus  de  neonatorum  valent  pem- 

♦ 

phigo,  cuius  rei  ut  unum  tantum  exemplum  proferamus,  Martium  lege,  nuperri- 
mum  de  hoc  morbo  scriptorem-  E paucis  autem  et  singulis  quum  de  universo  coniec- 
tura  fieri  nequeat,  tantum  abest,  ut  firma  sit  ad  unum  omnium  de  morbi  summa 
consensio,  ut  mira  incedat  sententiarum  et  iudiciorum  discrepantia  ac  diversitas. 
Inde  errores  et  controversiae  de  bullarum  numero,  magnitudine,  loco,  de  mar- 
ginis rubore,  conditione  fluidi,  eruptionis  spatio,  eaque  utrum  cum  febri  con- 
iuncta  sit  nec  ne.  Perperam  igitur  neque  recte  quemadmodum  propriorum 
symptomatum  imago  adumbrata  est,  morbique  in  acutum  et  chronicum  divisio, 
item  varia  et  prava  sunt,  quae  de  morbi  origine  finguntur:  aliis  sporadicus, 
epidemicus  aliis,  aliis  contagiosus  morbus  esse  videtur. 


Quae  quum  ita  sint,  ne  tironi  quidem  spes  erepta  videtur,  fore  ut  accu- 
rata et  diligenti  singulorum  casuum  collectione  et,  quae  ipse  observaverit,  vera 
descriptione  utile  aliquid  et  fructuosum  conferat  ad  solvendam  caliginem,  qua 
de  hoc  morbo  omnia  quam  maxime  circumfusa  sunt.  Haec  tamen  si  lector  non 
talia  inveniat,  qualia  esse  volui,  temporis  angustiis  et  rei  difficultate  excusatum 
me  velit,  etiam  atque  etiam  rogo. 

Consilii  auctor  Kilianus  fuit,  praeceptor  illustrissimus,  <le  meque  optime 
meritus,  cui  magnopere  laetor  oblatam  milii  esse  opportunitatem,  ut  gratias 
publice  agam  maximas. 

* . ^ 


> . 1 , ' • » 

V I T A. 

Ego  Gusta  vus  Krauss  natus  sum  Onoldi  anni  MDCCGX11I  ante  diem 
XI.  Cal.  Maias,  patre  Frid.  Krauss,  rerum  publicarum  medicarumque  con- 
siliario, matre  Margaretha  e gente  Rliffershofer  oriunda,  quos  Dei  gratia 
ad  hunc  usque  diem  milii  servavit.  Fidem  profiteor  evangelitam.  Primis  lite- 
rarum  elementis  imbutus,  in  Gymnasio  O no  Id  i no,  in  paedagogio,  quod  di- 
rectore cl.  Esper  Colmbergae  florebat,  in  Diisseldor  pensi  Gymnasio  per 
octo  annos  optimarum  artium  studio  me  dedi.  Omnibus  classibus  rite  absolutis 
anno  MDCCOXXX  almam  literarum  universitatem  Erlangensem  profectus  a 
Prorectore  maguifico  cl.  Leupold  t civium  academicorum  numero  adscriptus sum. 
Anno  post  Bonnam  me  contuli,  ibique  a Rectore  magnifico  cl.  Diesterweg 
inter  academiae  cives  receptus  nomen  apud  cl.  Nasse  dedi,  t.  t.  gratiosi  medi- 
corum ordinis  decanum  spectatissimum. 

Scholae,  quas  per  quatuor  bos  annos  frequentavi,  hae  sunt: 

Erlangae  audivi  de  historia  naturali  cl.  deRaumer;  de  Chemia  et  phy- 
sicis et  meteorologia  cl.  Kastner;  de  botanice  cl.  Koch;  de  anatomia  speciali, 
de  physiologia  cl.  FI  eischmann ; de  osteologia  et  syndesmologia,  de  anatomia 
comparata  cl.  Wagner. 

In  Alma  F.  W.  Rhenana  praeceptores  fuere:  de  logica  et  psycliologia  cl. 
van  Cal  k er;  de,  pathologia  et  semiolice  cl.  Miiller;  de  materia  medica,  the- 
rapia generali,  Cholera  Indica,  casuistico  medico  practico  cl.  Iiarless.  In  ca- 
daveribus dissecandis  duces  mihi  fuere  cl.  Mayer  una  cum  cl.  Weber.  Zoolo- 
giam  cl.  Goldfuss,  Mineralogiam  cl.  Noeggerath,  anatomiam  comparatam 
cl.  "Weber,  artem,  formulas  medicas  concinnandi,  medicinam  forensem,  epizoo- 
tias  cl.  E-  Biscbofl,  Therapiam  et  specialem  et  generalem,  antliropologiam  cl. 
F.  Nasse,  Chirurgiam,  doctrinam  de  oculorum  morbis,  de  fasciis  applicandis,  de 
operationibus  chirurgicis  cl.  Wutzer,  artem  obstetriciam,  doctrinam  de  instru- 
mentis obstetriciis  cl.  Kilian,  anatomiam  pathologicam,  ossium  fracturas  et 
luxationes,  doctrinam  de  operationibus  in  oculis  instituendis  cl.  H.  Nasse  me 
docuerunt. 


4d  practicas  exercitationes  me  instruxerunt:  in  clinico  propaedeutieo  et  thera- 
peutico cl.  F.  Nasse;  in  clinico  chirurgico  et  ophtlialmiatrico  cl.  Wutzer,  qui 
idem  in  cursu  operationum  chirurgicarum  in  cadaveribus  instituendarum  me 
adiuvabat;  in  clinico  obstetricio,  in  exercitationibus  in  phantomate  instituendis 
cl.  Kilian;  in  operationibus  in  oculo  instituendis  cl.  H.  Nasse. 

Quibus  praeceptoribus  omnibus,  optime  de  me  meritis,  maximas,  quas 

possum,  gratias  et  habeo  et  in  aeternum  habebo. 


theses. 

1.  Pemphigi  in  acutum  et  chronicum  clivisio  probata  non  est. 

2.  De  materiali  variolae  dispositionis  causa  non  liquet. 

5.  Methodus  romana  ad  febrem  intermittentem  sanandam  maxime  valet 

4.  Chemica  medicaminum  divisio  utilissima  est.. 

5.  Vaccina  cum  successu  inserta , revaccinatio  superflua. 

6.  Placenta  non  statim  post  partum  extrahenda  est. 

7.  Lithotritia  insigne  est  inventum. 

8.  Etiam  vivo  infante  perforatio  nonnunquam  instituenda. 


I. 

CONSPECTUS  HISTORICUS. 


Pemphigus,  {nepcpiS,  syn.  no/LKpokvg , bulla)  Hydroa  (Fiso),  Exanthema  bullosum , morbus 
vesicularis  (Deidier),  Morbus  phlyctaenoides  (Burserius),  Morta  (Linne),  Affectio  scorbutico-pustulosa 
( Fr.  HofFmann),  Febris  bullosa , Pemphigodes  Recentiorum  (Vogcl),  exanthema  est,  bullas  formans 
pisi  vel  nucis  avellanae  ambitu  vel  ampliori  , margine  rubro  vel  sine  eo,  liquore  flavo  , miti  ple- 
rumque, raro  acri  impletas,  pellucidas,  interdum  coufluentes,  nunc  lota  corporis  cute,  nunc  in 
singulis  partibus,  modo  cum  febri,  modo  sine  illa  efflorescentes,  quae  brevi  tempore  aut  exsic- 
cantur aut  rumpuntur,  et  liquore  liberatae,  maculas  ex  livido  rubras,  crustis  varii  coloris  exinde 
cinctas,  raro  autem  ulcera  relinquunt,  dum  recentes  tamen  oriuntur  bullae,  eadem  ratione  decur- 
rentes, ita  ut  morbus  modo  diutius,  modo  brevius  persistat.  ' 

Absolutis,  quae  de  morbi  propositi  denominatione  ac  definitione  dicenda  sunt,  iam  tran- 
seamus ad  describendos  singulos  Pemphigi  neonatorum  casus,  quos  notatu  dignos  et  ex  aliis  colle- 
gimus et  ipsi  observavimus. 

Ledelius  l)  totum  corpusculum  infantis,  a matre  gestationis  tempore  in  dies  fere  ebria 
editi,  vesiculis  copiosis,  serosa  lympha  refertis,  notatum  vidit. 

Oelime  2)  iam  anno  1770  bullas  neonatorum  commemorat,  aqua  flavescente  impletas,  mar- 
gine rubro  circumdatas,  in  regione  pubis  ortas,  deinde  ad  umbilicum  usque,  axillas  et  digitos  ex- 
tensas, et  ab  altero  ad  quartum  diem  exsiccatas.  Nonnunquam  etiam  epidemice  occurrentes 
observavit. 

Osiander3)  quatuor  hos  casus  enarrat  a se  ipso  observatos: 

CAS.  I.  Primipara  sana  forcipis  ope  peperit  infantem , tota  corporis  superficie  eruptione 
bullosa  affectum,  valde  debilem,  spiritumque  aegre  ducentem.  Bullae  liaemisphaericae  magnitudi- 
nem vaccinae  pustulae  aequiparantes  , paene  pellucidae  erant,  materia  sordide  albida  turgidae,  com- 
plures margine  rubro  circumdatae.  Plurimae  erant  in  fronte,  ad  nasum  et  mentum  descendentes, 
nonnullae  iam  diruptae  et  collapsae.  Biduo  post  partum  ictero  infans  correptus  est  et  die  tertio 
bullae  aut  collapsae  erant,  aut  materiam  subflavam  continebant.  Diebus  undecim  post,  quum 
pulsu  febrili  infans  aegrotaret,  extemplo  novae  eruperunt  bullae,  maxime  in  vertice,  facie,  pectore, 
margine  non  rubro,  et  magnitudine  quam  maxime  difFerentes,  sed  quae  sexto  post  die  disparuere.- 


1)  Misc.  N.  eur.  Dcc.  II  An.  II.  1 683.  p.  63.  2)  De  morbis  recens  natorum  chirurgicis.  Lipsiae. 

3)  Dcnkwurdigkeitcn  fur  die  Iieilkundc  und  Gcburtshulfe.  Ud.  1.  S.  383. 

X oto  vei  o coi  pore  matris  ceterum  sanae  furunculi  exstiterunt , in  suppurationem  transeuntes.  Men- 
sibus quinque  post  infans  ab  omni  morbo  liber  planeque  sanus  fuit. 

CAS.  II.  Primipara,  in  cuius  graviditate,  excepto  fluore  albo  et  magno  harangorum  appe- 
titu, quod  quoque  in  superiore  casu  observatum  fuit  , abnorme  nihil  erat , partura  edidit,  vernice 
caseosa  plane  obtectum,  ex  qua  bullae  in  pisorum  speciem  praesertim  in  manibus  et  pedibus  emi- 
nebant. Nonnullae  etiam  maiores  erant , omnes  autem  humore  e llavo  griseo  repletae  , singulae, 
eaeque  minimae  rubore  circumdatae.  Eorum  locorum  cutis  , quibus  bullae  verisimiliter  iam  in 
partu  eruperant,  e livido  rubrum  habebat  colorem.  Biduo  post  partum  infans  ictero  affectus  mor- 
tuus est.  Sectione  instituta,  inventa  sunt  haec:  in  cavo  abdominis  liquor  flavus,  hepar  inflamma- 
tum, maculis  coeruleis  obtectum,  vesica  fellea  viridescens,  bilis  crassa,  fusca.  Quem  casum  Osi- 
ander  lineari  pictura  divulgandum  curavit. 

CAS.  III.  Mater,  dum  ventrem  ferebat,  eruptione  cutis  sponte  evanescente  affecta,  infan- 
tem peperit , bullis  flavidis,  piso  similibus,  in  manibus  pedibusque  obtectum.  Bullae  sensim  aper- 
tae, postquam  multum  suppuraverant,  evanuerunt.  Tribus  hebdomadibus  post  iterum  apparuere 
in  facie,  brachiis,  pedibus,  materia  e glauco  flavescente  refertae,  et  variolis  infantum  malignis  si- 
miles, in  fronte  quidem  multae  et  parvae,  maiores  autem  in  genis.  Alae  nasales  valde  suppura- 
bant, ipse  apex,  in  quo  iam  dudum  bullae  diruperant,  aspectum  praebebat  lividum,  gangraenosum; 
Eadem  erat  digitorum  conditio,  et  pedum  et  manuum.  Bullarum  iam  apertarum  epithelium  cor- 
rugatum fuit;  pus  siccatum  crustas  formabat.  Sexta  hebdomade  post  partum,  quum  valetudinis 
imbecillitas  in  dies  increvisset,  infans  mortuus  est. 

CAS.  IV.  Mater  tribus  hebdomadibus  ante  partum , quum  ira  graviter  commota  horrore 
perfunderetur,  infantis  motus  minus,  quam  antea  percepit.  Infantem  edidit  sine  ullo  vitae  signo, 
cuius  occiput  prolongatum  erat,  et  in  hydrocephalum  commutatum.  Epidermis  multis  locis  erat  de- 
tracta, in  manu  dextra  bulla  piso  magnitudine  similis,  viridescens,  in  pedibus  nonnullae  similes,  sed 
iuptae;  placenta  tenuis,  et  in  externo  latere  maculae  e coeruleo  rubentes. 

CAS.  V.  Mater  quarto  ante  partum  mense  fluore  albo,  venereum  symptoma  tamen  nul- 
lum prae  se  ferente,  laborarat.  Infantis  epidermis  a naso,  ab  aure  sinistra,  a manibus  , a pedibus 
usque  ad  suras  detracta  et  corrugata  erat ; a suris  autem  usque  ad  crura  permultae  bullae  iug- 
landis  dimidiatae  magnitudine,  et  nonnunquam  confluentes,  aderant;  totum  corpus  tumebat  et  iam 
in  putredinem  transiisse  videbatur. 

Praeterea  infans  anasarca  atque  hydrocele  affectus,  nihilominus  per  semihoram  vitae  signa 
proferebat.  Manuum  et  pedum,  epidermide  privatorum,  color  lividus  aqua  tepida  rubeus  factus  est. 

Quae  ex  sectione  apparuerunt,  haec  sunt:  tela  cellulosa  inter  peritonaeum  et  abdominis  in- 
tegumenta aqua  flavescente  erat  repleta.  Intestina  tenuia  expansa,  multis  locis  imflammata,  meco- 
nium  tenax  , extracti  inspissati  consistentia.  Mesenterium  et  mesocolon  aeque  ac  interna  peritonaei 
superficies  inflammata.  Vesica  urinaria  inanis,  lien  coloris  nigricantis.  Vesica  fellea  plane  fere'  in 
hepatis  substantia  insaccata,  mucum  tantum  ex  albido  griseum  et  aerem  continens.  Pancreas  et 
glandulae  mesenteriales  durissimae.  Corpus  suprarenale  dextrum  cum  hepate  coaluerat.  Tunica 
externa  intestinorum  a vasculosa  facile  detrahi  potuit.  Vena  cava  et  auricula  cordis  dextra  sanguine 
nigro  impleta.  Pulmones  inflati  et  punctis  rubris  notati.  Crinita  capitis  cutis  incisa  aquam  effu- 
dit, ei  similem  , quao  inter  peritonaeum  et  abdominis  integumenta  continebatur. 


Consbruch  i)  sub  nomine  ,,Heidenpocken“  eruptionem  bullosam  commemorat,  maxime 
cum  pemphigo  convenientem,  et  quae  in  neonatis  pauperae  praecipue  classis  et  rure  haud  raro  oc- 
currat. Primis  post  partum  diebus  bullae  pellucidae  in  conspectum  se  dabant  variae  magnitudinis, 
minores  pisum,  tonsillam  maiores  forma  et  magnitudine  adaequantes,  sine  rubore,  humore  limpido 
diebus  tertio  vel  quarto  vel  quinto  flavescente,  dein  albicante,  turgidae.  Tum  diruptae,  macula 
rubra  relicta,  mox  sanabantur.  In  partibus  vero  integris  et  sanis  novae  usque  exsistebant  et  qui- 
dem ad  quartam  hebdomadem,  ita  ut  tandem  totum  corpus  excoriatum  videretur  , novamqne  epi- 
dermidem nancisceretur.  Sola  facies  intacta  manebat.  Capitis  crinati  bullae  loca  magna  calva  re- 
linquebant. Liberi,  in  hunc  morbum  delapsi  , perpetuo  vagiunt  quidem,  neque  tamen  febri  nec 
spasmis  laborant,  nec  deest  potandi  cupido.  Excretiones  sunt  normales.  — Tertia  demum  hebdo- 
made infantum  uni  viribus  debilitato  bullae  collabebantur  , et  partim  plane  evanescebant.  Adve- 
niebant spasmi,  et  balneo  tepido  novae  bullae.  Nihilominus  infans  ille  sub  spasmis  occubuit;  duo 
morbum  feliciter  superarunt. 

Ring  2)  infantem  observavit,  in  quo  triduo  quatriduove  post  partum  bullae  fere  qualuordc- 
cim  permagnae  , subrotundae,  in  pectore  efflorescebant.  Ipse  infans  neque  in  eruptionis  stadio, 
neque  in  totius  morbi  decursu  aegrotabat.  Bullis  integumentorum  pressura  diruptis , loca  af- 
fecta, cerato  simplici  imposito  , brevi  sanata  sunt. 

Stockes  3)  describit  pemphigum  infantilem,  in  plebe  Ilibernica  inm  saepius  observatum, 
eumque  pemphigum  gangraenosum  nominat.  Insidebat  aurium  potissimum  superficiei  dorsali.  Bul- 
lis refert  praegressam  esse  paululum  prominentem  partium  adiacentium  lividam  suffusionem.  Bul- 
lae biduum  triduumve  crescentes  dirumpebantur,  liquorem  clarum  quidem,  sed  foetentem,  nonnun- 
qtiam  etiam  flavescentem,  puriformem  effundentes,  et  in  ulcera  odoris  foetidi,  margine  cinereo 
commutatae,  quae  mox  amplificatae,  auris  cartilaginem  a cranio  separabant.  Super  totum  meatum 
auditorium  et  oculos  extensa,  coecum  aegrotum  reddebant.  Decimo  ad  undecimum  diem  mors  se- 
quebatur , convulsionibus  praegressis. 

Willan  4)  pemphigi  mentionem  facit,  quo  nonnullos  infantes  debiles,  emaceratos,  cute 
sicca  corrugata  , mexime  statim  post  partum  affectos,  doloribus , agrypnia,  febri  vehementi  paucis 
diebus  post  mortuos  vidit.  Bullae  parvae  primum  et  limpidae  erant,  maiores  deinde  margine  e 
livido  rubro  circumdatae.  Diruptas  suppuratio  secuta  est,  ultra  bullarum  fines  extensa  et  magnos 
dolores  excitans. 

G.  W.  Stein  5)  mai.  n.  infantem  demortuum,  G.  W.  Stein  min.  n,  viventem  cum  pem- 
phigo connato  in  mundum  editos  commemorant. 

Schmidt,  Vindobonensis , in  infante  quinque  post  partum  horis  demortuo  , loca  vidit 
rotunda,  pisi  magnitudine,  excoriata,  quorum  alia  sanare  iam  coeperant  , alia , uti  in  pollicis  su- 
perficie interna,  materiam  purulentam  secernebant. 


1)  Huf.  Journ.  d.  prakt.  Hcilk.  Bd.  XXVII.  S.  108.  J.  1808. 
a)  Sammlung  auscrlcs.  Abhandl.  f.  prakt.  Aerzte.  Bd.  XIII.  p.  624. 

3)  Med.  and  Phys.  Journ.  Vol.  XIX. 

4)  Cuteaneous  diseases  p.  58;. 

5)  Nacbgelassenc  geburtshiilflichc  'Wahrnchmungen.  Marburg. 

Lobstein  t)  casum  pemphigi  connati  observavit,  eumque  satis  accurate  descripsit,  imagi- 
nemque addidit.  Summa  observationis  haec  fere  est : 

Mater,  quum  quarto  graviditatis  mense  eruptione  psorica,  tribus  hebdomadibus  post  ungento 
citrino  sanata,  laborasset,  infantem  edidit  statu  asphyctico.  Qui  frictione  aliisque  remediis,  quibus 
vita  revocatur,  adhibitis,  respirare  quidem  et  clamare  coepit,  hora  tamen  post  obiit.  In  superfi- 
cie pedum  plantari  manuumque  dorsali  bullae  erant,  fundo  rubro,  humore  limpido  impletae. 
Malacia  placentae  non  foetentis  aderat,  et  ob  hanc  illa  in  singulos  lobulos  erat  partita.  In  genis 
multa  puncta  purpurea,  petechiis  similia,  nasale  dorsum,  et  mentum  glandulis  sebaceis  consertum. 
Ad  superficiem  manus  dextrae  volarem  bullae  duodecim  erant,  numero  graduum  i 4”,  omnes  or- 

tae, ut  videbatur  , epidermide  a corio  elevata.  Basi  rubra  aliae  erant,  aliae  rosaceo  colore.  In 
dorso  manus  bullae  quatuor  iam  collapsae.  Manuum  color  in  partu  ruber,  lividus  post  mortem. 
In  sinistra  bullae  decem.  Pedes  eodem  colore  erant,  bullis  paucioribus  quidem,  sed  maioribus,  iis- 
que turbido  humore  repletis.  Viginti  dexter,  sinister  septem  bullas  diametro  '/2—7'"  habebat.  Sec- 
tione instituta  haec  apparuerunt:  In  pectore  pulmones  pallidi,  neque  primo  aspectu,  neque  digitis 
compressi  aerem  continere  videbantur.  Lterque  in  aqua  frigida  natabat.  Aer  inflatus  partem 
quandam,  eamque  in  aqua  natantem  non  penetrabat.  Pulmonis  dextri  lobulus  superior  innumeras 
maculas  purpureas  petechiis  similes  offerebat.  Cor  magnitudinem  anniculi  aequiparabat.  Pe- 
ricardium aquae  flavescentis,  gelatinosae  parvam  copiam  continebat.  In  cavum  abdominis  aqua 
cruenta  effusa  erat.  Ieiunum  ita  contractum  erat,  ut  valvulae  peculiares  satis  clare  inspicerentur. 
Hepatis  ariibitus  iusto  maior,  in  hypochondrium  sinistrum  se  extendens,  ad  fossam  iliacam  descen- 
debat dextram.  ^ csica  fellea  , paululum  extensa,  parvam  copiam  continebat  muci  flavescentis,  qui 
vesicae  parieti  inhaerebat.  Lien  quoque  volumine  erat  iusto  maiore  et  insignis  capsula  glandulae 
suprarenalis  sinistrae,  magnitudinem  et  foetus  et  adulti  normalem  multo  superans,  quippe  quae 
longa  esset  1 b ; lata  1 4 j crassa  5 ; pondus  glandulae  renis  pondere  maius,  una  cum  eo,  nulla  in  re 
discedente,  drachmarum  erat  sex.  In  rene  et  glandula  suprarenali  dextra  nil  erat , quod  normae 
non  responderet.  Lobstein  in  calicem  renalem,  capsulae  proximam,  et  cum  eo  ramos  commu- 
nicantem, quum  aerem  inllasset,  intrabat  fluidum  in  cavum  corporis  glandulosi , quod  expandeba- 
tur. Parenchyma  vero,  parietem  cavi  formans,  aer  non  penetrabat.  Tela  erat  fusca,  mollis,  digi- 
tis facilis  compressu. 

Carus  2)  de  duobus  infantibus  cum  pemphigo  natis  haec  narrat:  Secundo  alter,  alter  die 
octavo  obiit.  In  hoc  bullae  diruptae  sanguinem  tenuem , resolutum  usque  effundebant.  Triduo 
post,  umbilico  ante  iuste  resoluto,  e\  umbilici  vasis  haemorrhagia^  ne  feno  quidem  candente  op- 
pressa, accessit  5 mortui  infantis  ureteres  ad  triplicem  fere  ambitum  extensi  erant;  ceterum  nec  re- 
nes, nec  aliud  quidquam  a norma  discedebat. 

Elias  a Siebold  3)  bos  casus  narrat:  infantem,  cum  ederetur,  abdomine  fuisse  maxime 
extenso,  duro,  totumque  corpus  multis  et  rubris  maculis  consertum,  quae,  epidermide  privatae, 
magnitudinem  haberent  semigrossi  vel  grossi,  unde  probari  , infantem  iam  in  utero  pemphigo  labo- 
rasse. Maculas  in  suppurationem  transiisse,  atque  lundum  rubrum  relinquentes  exsiccatas  esse. 


1)  Journal  complcmcntairc  du  dictionaire  des  Sciences  medicales.  T.  VI.  p.  3-  Paris  1820. 
a)  Salzburgerraed.Zcitungi8ai.Bd.il.  S.  1 55.  3)  EI.  v.  S i eb  0 1 d Journ.  f.  Geburtsk.  Bd.  IV. H.  1.  S.  17.  i8a3. 


Infantem  i)  altcrnm  a matre  scrofulosa  cum  pemphigo  editum , triduo  post  balneis  sapo- 
natis  adhibitis  evanescente,  observavit, 

Eduard  a Siebold  2)  infantis  mentionem  facit,  cum  eruptione  cutis  pemphigo  simili  nati, 
bullarum  parte  iam  in  utero  dirupta,  balneis  in  usum  vocatis  exanthema  remotum  est. 

Beer  3)  quinto  post  partum  die  in  facie,  collo,  genitalibus,  manibus  pedibusque  pemphigi 
bullas  observavit,  erumpentes,  magnitudine  semioboli  ad  thalerum  , easque  in  manibus  ita  accumu- 
latas, ut  epidermis  cliirothecae  instar  detraheretur.  Die  octavo  infans  e vita  discessit. 

Hinze  /1)  de  pemphigo  neonatorum  ita  exponit:  In  nulla  Germaniae  provincia  pemphigus 
saepius,  quam  in  Silesia,  occurrit,  quo  quatuor  plerumque  haud  raro  sex  inter  decem  neonatos  affici- 
untur. Apparere  solet  triduo  post  partum,  nonnunqnam  paulo  post,  et  quidem  cum  leni  affec- 
tione febrili.  Bullae  diversa  magnitudine  , primum  plerumque  in  capite,  dein  in  ceteris  corporis 
partibus  existunt.  Post  eruptionem,  incertis  spatiis  exorientem,  evanescunt  insultus  febriles , rema- 
nent peculiares  tantum  quaedam  et  secretionis  et  alvi  et  urinae  commutationes.  Quo  magis  bullae 
sunt  evolutae,  et  quo  minoris  diametri,  eo  similiores  variolis  sunt,  praesertim  varicellis.  Materiam 
continent  serosam,  triduo  quatriduove  post  in  puriformem  mutatam.  Rubore  sunt  circumdatae,  et 
singulas  corporis  partes  occupant.  A variolis  distinguuntur  forma  non  rotunda,  et  maiore,  et  eo, 
quod  subito  et  exoriuntur  et  evanescunt,  et  suo  modo  exsiccantur.  Quum  aut  sponte,  aut  causa 
externa  apperiantur,  effluit  materia,  quae  diruptum  epithelium  et  cutem  inflammatam  tegit,  crustam- 
que format  valde  tenuem,  et  quae  aliquot  diebus  post,  cute  rubra  maxime  sensibili  relicta,  dola- 
bitur. Eruptio  saepe  novem  diebus  finitur,  suppuratione  et  exsiccatione  morbus  ad  tertiam  hebdo- 
madera  raro  prolongatur;  rarius  denique  pemphigus  singulas  tantum  partes,  ut  caput,  dorsum,  ex- 
tremitates occupat.  Parissime  occurrit,  ut  bullae,  quae  antea  benignae  fuerant,  in  maligna  ulcera 
et  pertinaces  capitis  eruptiones  transeant,  id  quod  praecipue  bullis  magnis,  capite  pemphigo  affecto, 
munditie  neglecta,  timendum. 

Merrem  5)  haec:  primipara  aetatis  anno  vigesimo  tertio  edidit  puellam  debilem,  macram, 
genitalia  ac  pedes  bullis,  pemphigo  similibus,  obtectam,  quae,  balneis  mixturaque  manata  in  eruptio- 
nem cutis  alvique  obstipationem  frustra  adhibitis,  die  post  partum  undecimo  morte  occubuit. 

Busch  6)  infantem  commemorat  pemphigo  connato  valde  affectum,  tertioque  post  ortum 
die  emortuum. 

Sachs  e 7)  pemphigum  neonatorum  saepissime  dicit  occurrere,  sed  neque  febri,  nec  aliis 
complicationibus  malignis  coniunctum,  medico  raro  tantum  observandi  dare  occasionem.  Infantes  cum 
hac  eruptione  vel  nasci,  et  bullas  tum  esse  turbidas,  vel  limpidas,  vaccinae  instar,  sine  impressione, 

post  partum  demum  provenire.  Mox  vero,  nonnunquam  iam  post  aliquot  horas,  turbidas  fieri,  li- 
quore primum  aquoso,  mox  crassiore,  puriformi.  Omnes  corporis  partes  bullis  affici  , minoribus 

plerumque  in  capite.  Exortas  e levi  et  albida  superficie  bullas  celeriter  accrescere , singulasque 

existere;  materiam,  quam  contineant,  flavescere,  et  epidermide  corrugante  inspissari  , nisi,  quod 
saepissime  accidat,  pellicula  tenuis  rumpatur,  tumque  locus  subruber,  nunquam  vero  erosus  succe- 

1)  EI  v.  Siebold  Journ.  f.  Geburtsk.  Bd.  VI.  S.  igG  2)  Dassclbe  Bd.  XI.  II.  2.  S.  219. 

3)  Huf.  Journ.  d.  prakt.  Heilkuiide.  April  i8u5.  S.  11 3.  4)  Dasselbc  April  1826.  S.  90. 

5)  Geni,  deutschc  Zeitschrift  f.  Geburtsk.  etc.  Bd.  I.  S.  607.  G)  Ebendaselbst  Bd.  IV.  S.  3o;. 

7')  Ideen  der  Diagnoslik  von  Wicbinann.  Herausgegeben  von  SacLsc.  Hannov.  1827. 

dat,  quippe  qui  lam  ante  partum  bullas  adfuisse  probet.  Bullas  vel  primo  vel  secundo  die  extinc- 
tas  alias  sequi,  itaque  morbum  unam  vel  tres  hebdomades  perdurare. 

Billiard  i)  puellam  observavit,  menses  quatuor  et  dimidium  natam,  diarrhoea  vehementi 
laborantem,  pallida  facie,  somno  inquieto,  potionis  appetitu  exiguo.  Triduo  post  lingua  aphthis 
erat  obtecta,  mucosa  buccarum  membrana  in  cavo  oris  rubescens,  pulsus  nonaginta  ictuum,  urina 
larga,  diarrhoea,  faeces  flavae;  die  post  buccae  bullis  consitae  parvis,  pellucidis,  parti ra  granum  can- 
nabinum, partim  lentem  adaequantibus  magnitudine.  Omnes  in  medio  macularum  subrubrarum  ex- 
sistebant ; eruptio  dolores  augere  non  videbatur,  licet  cute  sicca  et  arida.  Quae  erant  in  facie  bul- 
lae , aut  collabeoantur  , aut  ab  infante  radendo  recludebantur.  Semper  vero  crustae  superficiales, 
flavescentes  , orbicmo  rubro  circumdatae  se  ostendebant.  Perdurabat  diarrhoea,  affectio  membranae 
mucosae  linguae  per  totum  oris  cavum  extendebatur,  in  marasmum  infans  incidebat,  pulsus  ictus 
centum  decem  erant  ad  quindecim.  Tum  bullae,  quae  erant  in  collo,  superioreque  thoracis  parte, 
efflorescebant,  minores  tamen  iis,  quae  faciem  obtegebant,  et  quarum  crustae  simul  decidebant, 
maculam  rubram  relinquentes.  Idem  erat  colli  bullarum  decursus,  quarum  nonnullae  iterum  cru- 
sta flavida  obtegebantur.  Porro  per  totum  thoracem  se  diffundebant,  vomebat  infans,  color  pallidus 
et  marasmus  augebatur,  pulsus  minor  et  frequentior , infans  paulo  post  moriebatur.  Sectionis 
summa  haec  erat:  Cerebri  vasa  sanguine  turgida,  lingua  et  velum  muco  obtectum,  oesophagus  li- 
vidus, rubescens,  intestini  crassi  tunica  interna  humida,  aeque  ac  ventriculus  striis  maculisque  rubris 
obtectus.  Hepar  sanum  , pulmones  et  cor  sanguine  repleta. 

Schiitz  2)  casum  narrat  hunc:  infans  male  nutritus,  sine  ullo  vitae  signo  natus,  cum  pla- 
centa cohaerebat,  atque  cute  erat  albida.  In  collo  bulla  rubescens  erat  sesquipollices  longa  , pro- 
minens. Umbilici  ambitus,  qui  magnitudine  thaleri  imperialis  erat,  speciem  sanguinis  suggillati  ha- 
bebat; scrotum  nigricans,  sine  epidermide.  Die  tertio,  quum  inspectio  legalis  institueretur,  cada- 
veris putrescentia  iam  satis  progressa  erat,  epidermis  nihilominus  ubique,  praesertim  in  bullae  am- 
bitu, firmiter  adhaerebat.  Oculorum  palpebrae  lividae  erant,  locaque  quaedam  livida,  sicca,  du- 
riuscula, in  dextro  oculo,  in  dorso  manus  sinistrae  minora,  maiora  in  pedis  sinistri  dorso;  regio- 
nes lumbales  , dorsumque  sine  epidermide.  In  ambitu  epidermis  arcte  insidebat.  Scroti  superfi- 
cies antica  excoriata,  cruori  nigro  similis,  posterior  subnigra.  Colli  bulla  liquorem  continebat 
fuscum,  cruentum.  Sectio  non  instituta  est.  Foetum  pemphigo  correptum  fuisse,  et  bullam  supra 
descriptam  easque,  quae  in  locis  epidermide  privatis  antea  adfuisse  viderentur,  minime  ex  putre- 
dine prodiisse  contendit:  bullarum  enim  numerum  post  partum  non  crevisse,  bullamque  supra  de- 
scriptam, ubi  putredo  non  erat,  effloruisse,  cuius  quidem  in  circuitu  epidermis  firme  adhaesit.  Foe- 
tum aegrotasse  putrescentia  tertio  iam  post  mortem  die  nimis  progressa  existimat. 

Joerg  3)  bullas  plerumque  primis  post  partum  diebus  aut  hebdomadibus  provenire  dicit, 
neque  vero  pemphigo  adultorum,  nec  variolae  similes,  quare  perperam  nomine  ,,Scbeelblattern“ 
vocentur.  Inflammatione  non  praegressa  bullas  haemisphaericas  prorumpere,  mox  ad  magnitudinem 
nucis  avellanae  dimidiatae  auctas,  nonnunquam  maiores  etiam  et  sero  flavo,  postea  albescenti  cras- 


1)  Kraakheiten  der  Neugebornen  aus  dem  Franz.  frei  bearbeitet  vou  Mcissncr.  Leipz.  1839. 
3)  Ilcnke  Zeitsckrift  fur  StaaU - Arzneik.  1839.  II.  S.  355. 

3)  Haudbuch  der  Kinderkrankheiten.  S.  49'J* 

siorique  impletas.  Quae  nisi  apperiantur , celeriter  exsiccando  crustas  mox  dissolubiles  formari. 
Bullas  paucas  quidem  liaud  multum  valere  ad  valetudinis  conditionem,  plures  autem  dolores  saepe 
et  febrem  provocare  et  nutritionem  turbare. 

Meissner  l)  infantem  vidit  bene  nutritum,  tota  corporis  superficie  acqualilcr  pemphigo 
affectum,  solius  naturae  vi  in  lucem  editum. 

His  omnibus  adiungantur  ea,  quae  de  pemphigo  connato  in  clinico  nostro  obstetricio  a me 
ipso  observata  sunt : 

Iluius  anni  mense  Iulio  primipara  undeviginti  annos  nata , constitutione  robusta  , statura 
media  in  clinicum  obstetricium  recepta  est.  Matrem  ante  quatuor  annos  phthisi  pulmonali  aetatis 
anno  qnadragesimo  secundo  obiisse,  patrem  sanum  septuaginta  duorum  annorum  adhuc  in  vita  ver- 
sari referebat.  Duos  sibi  esse  narrabat  consanguineos,  omnino  sanos,  seque  primis  vitae  annis 
nunquam  aegrolassej  menses  decimo  tertio  anno  primum  fluxisse,  et  per  ternos  quaternosve  dies 
fluentes  tertia  quaque  vel  quarta  hebdomade  rediisse.  Ante  quindecim  fere  menses,  coitu  peracto, 
pudendorum  labia  maiora  singulis  locis  intumuisse,  rubuisse  , moxque  ulcera  orta  esse  fundo  fusco 
et  marginibus  elatis.  Medicum  consultum  medicinae  fuscae  guttas  quatuordecim  ter  quotidie  su- 
mendas praescripsisse , et  lacinias  mixturae  rubrae  imbutas  in  vaginam  inferendas.  Quibus  reme- 
diis, plus  semel  adhibitis,  mensibus  sex  praeterlapsis  ulcera  sanata  esse;  ingressu  se  dolores  per- 
cepisse. Ulcera  dein  in  vaginam  quoque  ascendisse.  Tribus  vero  hebdomadibus  post  sanationem 
gravidam  se  faciam;  praeter  nauseam  in  ecclesia  per  omne  graviditatis  tempus  bona  fuisse  valetu- 
dine. Haec  sunt,  quae  ipsa  aegrota  narrabat,  cum  nobis  observanda  traderetur,  lam  die  secundo 
mensis  Augusti  doloribus  afficiebatur,  qui  in  regione  sacrali  oi'ientes  ad  genitalia  se  extendebant,  et 
per  totam  noctem  intervallis  inaequalibus  redibant.  Tribus  abhinc  diebus  se  motus  infantis 
non  amplius  percepisse  contendit.  Postquam  portio  vaginalis  evanuerat,  orificium  uteri  dilatabatur.  Mane 
doloribus  fortioribus  saepiusque  redeuntibus  affecta  , .postquam  aquae  eflluxerant,  insto  modo  peperit. 

Infans  matura  imbecille  et. vagiebat  et  spirabat,  quapropter  aqua  frigida  inspersa  balneo  te- 
pido lavabatur.  Color  initio  lividus,  deinde  e livido  ruber  erat ; capilli  fusci  et  satis  multi  ; faciei 
color  e livido  ruber,  frons,  nasus,  labia,  mentum  glandulis  sebaceis  largiter  obtecta.  In  nasi  ra- 
dice, in  angulo  oculi  sinistri  interno  maculae  erant  quatuor  ex  albido  lividae,  quae  diametrum 
habebant  i — 5';  in  dorso  nasi  bulla  flavescens,  siccare  iain  incipiens,  eiusdem  magnitudinis.  In 
abdomine  extenso,  subduro  maculae  irregulares  subflavae  , parum  elatae,  longae  circiter  i’,  latae 
plus  quam  ’/2  , nullis  plicis  et  sulcis.  Haec  erant  bullae  exsiccatae,  quas,  nisi  accurate  inspexisses, 
non  animadvertisses.  Epidermis  bis  in  locis  facile  detrahi  poterat.  A ntibraebiorum  pars  inferior, 
manuum  digitorumque  superficies  volaris  violacea  erat,  tumebat,  multisque  bullis  maioribus  mi- 
noribusve  obsita  erat.  Bullae  erant  partim  separatae,  partim  confluebant,  forma  modo  subrotunda, 
modo  irregulari,  colore  flavo,  partim  limpido,  partim  ex  albido  marmorato.  In  centro  bullae  ad 
tres  usque  lineas  elatae.  Digitorum  quoque  superficies  volaris,  apicesque  maxime  ad  ungues  usque 
illis  bullis  obsitae.  Superficies  vero  dorsalis  manuum  digitorumque  colore  erant,  quem  nominare 
poteris  e livido  rubrum  , bullis  minoribus  , forma  rotundioribus  , diametro  i — 3 ”;  bullarum  cir- 
cumferentia colore  violaceo  notata.  Duae  in  singulis  manibus  crustae  fuscae,  tenues  erant,  dia- 

i)  Forschungen  des  igten  Jahrlnuulerts.  Bd.  VI. 


metro  9.  4 . Huiusmodi  crusta  sublonga , ceterisque  maior , manus  dextrae  latus  radiale  semicir- 

culi instar  circumdabat.  In  crustarum  circuitu  epidermidis  vestigia  conspicua.  Maculae  subflavae 
quibus  abdomen  obsitum  fuisse  iam  supra  commemoravi,  in  antibrachiis  quoque,  minus  quidem 
distincte , se  ostendebant,  bulla  neque  exsiccata,  nec  rubore  circumdata  ad  latus  ulnare  antibra- 
cliu  dextri  prope  ad  cubitum  prominebat.  Pedes  aeque  ac  manus  in  superficie  volari  tumentes,  eo- 
dem, quo  manus,  colore  violaceo,  similibusque  bullis,  maioribus  etiam  obtegebantur.  Praeter  has 
bullas  maiores  et  flavas,  mullo  minores  erant  in  planta  pedis,  grani  milii  magnitudine,  albidae 
acervatim  accumulatae.  In  dorso  et  pedis  et  manuum  bullarum  numerus,  etiam  minorum,  non 
erat  idem,  et  loca  quaedam  subrotunda,  lusca,  sine  epidermide.  Maior  vero  locus  epidermide  re- 
clinata ruber,  subrotundus,  humidus , diametro  6'",  in  planta  pedis  dextri  ab  Intere  radiali  fere  ad 
ulnare  usque  se  extendebat.  Bullae  singulae  magis  minusve  exsiccatae  in  extremitatum  inferiorum 
latere  postico  ad  nates  usque  ascendebant. 

Quae  omnia  sufficiant  ad  ea  intelligenda , quae  in  infante  se  ostendebant,  ct  ad  quorum  me- 
liorem notitiam  tabula  litbograpbica  adiecta  est. 

Tali  in  conditione  infans  ad  posterum  diem  permansit.  Per  totum  hoc  tempus  bullae  paul- 
lulum  crescebant,  dirumpebantur  nonnullae,  liquorem  effundentes  flavum.  Infans,  nullo  doloris  signo, 
usque  debilius  respirans,  postridie  mane  obiit. 

Iam  tianseamus  ad  ea,  quae  in  sectione  cernebantur.  Bullis  apertis  liquor  effluebat, 
limpidus,  aqua  densior,  colore  stramineo,  flocculos  ex  albido  flavescentes  continens.  In  corio  ita 
denudato  epidermis  iam  nova  , albida , tenerrima  conspicienda  erat,  facilis  detractu. 

Cerebrum  molle,  vasa  venosa  turgida,  sanguine  nigricante,  coagulato.  Ventriculi  normali 
11  nidi  copia  referti.  In  cavo  oris  nihil  contra  normam.  Iu  pericardio  liquoris  gelatinosi,  flaves- 
centis, cum  liquore,  in  bullis  retento,  omnino  convenientis,  drachma  dimidia.  Pulmonum  color 
e rubro  marmoreus  ; aere  satis  impleti  thoracis  cavum  omnino  occupabant.  Cordis  et  atria  et  veu- 
triculi  sanguinem  continebant  nigrum  coagulatum,  eundem,  quo  et  venae  maiores  tumebant.  Ab- 
dominis cavo  aperto  liquoris  eiusdem  , qui  erat  in  pericardio , drachmae  duae  et  dimidiata  efflue- 
bant. Liquor  ipse  ubique  sub  peritonaei  superficie  externa  dillusus  peritonaeo  inciso  effluebat.  He- 
par iusto  plus  in  hypochondrium  sinistrum  se  extendebat.  Diameter  transversa  5”;  altitudo  2" 
10  5 densitas  lobuli  dextri  linearum  1 1.  In  vesica  fellea  parva  liquoris  copia  ex  albido  subfiavi, 
flocculos  albidos  continentis.  Pancreatis  substantia  iusto  durior  ; intestina  atque  mesenterium  vasa 
multa  minoris  voluminis  sanguinifera  habebant.  Glandulae  suprarenales  normam  excedebant ; sini- 
stra cum  diaphragmate  coaluerat,  et  quum  discinderetur,  liquoris  effundebat  fusci,  sanguini  11011 
dissimilis,  drachmam  unam;  longa  erat  1"  2";  lata  1" , crassa  4".  In  dextra  nihil  simile;  volumine 
a sinistra  haud  multum  superabatur.  Glandulae  mesenteriales  paullulum  tumescebant;  renes  a norma 
nulla  in  re  discedebant,  ureteres  vero  crassiores  erant , quam  esse  solent.  Lienis  quoque  volumen 
normam  superabat. 

Primis  post  partum  diebus  puerpera  plane  valebat:  quarto  autem  post  in  interna  dextri  a- 
bii  maioris  superficie,  et  ipsa  oedematose  tumescente  ulcus  ostendebatur,  grossi  magnitudine,  subro- 
tundum , albido  fundo,  marginibus  distinctis,  et  paullulum  sursum  inclinatis,  rubris.  Post  aliquot 
dies  rotunda  in  angulatam  formam  mutabatur,  circuitu  tamen  non  ita  multum  aucto.  Die  post  partum 
duodecimo  aegrota,  c cliuico  discedens,  observationi  nostrae  detracta  est. 


Ex  omnibus  hucusque  allatis  elucet,  nomen  pemphigi  neonatorum  scriptoribus  illis  non  solum 
ad  casus  morbi  connati  pertinuisse , sed  etiam  ad  eos , in  quibus  pemphigus  aut  primis  post  par- 
tum diebus  aut  posteriore  aetate  infantili  provenerat,  dum  ab  anno  vitae  tertio  (Na  um  a n n i))  pem- 
phigo adultorum  adiungitur. 

Observationum  pars  longe  maior  ad  pemphigum  pertinet  post  partum  exortum , connatus 
multo  rarius  observatur. 

* fc 

De  prodromis  eruptionis  aeque  ac  de  complicationibus  hoc  tantum  refertur,  modo  cum  febri 
(Hinze,  Joerg,  W i 11  an,  Osiander),  modo  sine  ea  (S  a elise,  Consbruch)  bullas  pro- 
venire. In  eo,  quem  Billiard  observavit  casum,  diarrhoea,  aphthae  , faciei  color  pallidus 
antecessere. 

Locis,  ubi  bullae  proveniunt,  maculam  primum  conspicis  albescentem  grani  milii  magni- 
tudine, deinde  se  elevantem,  crescentem,  flavescentem,  bullamque  formantem;  quae  macula  al- 
bescens, num  ex  rubro  loco  prodeat,  num  rubore  bullae  circumdatae  sint,  nec  ne,  de  eo  obser- 
vatores non  consentiunt.  Ex  Sachs  i i observatione  bullulae  limpidae  in  superficie  laevi,  non  ru- 
bescente proveniunt,  neque  unquam  confluunt.  Billiard  bullas  in  mediis  maculis  erythematosis, 
.Toerg  inflammatione  non  praegressa  orientes  animadvertit;  Stockes  suffusionem  lividam  bullis 
praegredi  narrat;  Hinze  et  Oebme  cum  margine  inflammato,  Osiander  et  Lobstein  in  eo- 
dem infante  et  cum  circulo  rubescente  et  sine  eo  bullas  observaverunt.  Quibus  ex  observatis  se- 
quitur, ruborem  in  bullarum  ambitu  modo  deficere,  modo  adesse,  modo  in  eodem  aegroto  bullas 
et  rubore  affectas  et  sine  eo  occurrere,  et  errare,  qui  pemphigi  proprium  putent,  cum  rubor  ad- 
sit , vel  non  sit. 

Memoratu  haud  indigna  in  casu  nostro  violacea  illa  erat  superficies  , cui  et  in  manibus  ef 
in  pedibus  bullae  insidebant,  atque  inde  turbata  cutis  vitalitas  ac  functio,  bullis  magnam  in  copiam 
accumulatis,  concludi  fortasse  potest.  IamReilius  ,,ubi  illae, “ inquit,  ,,non  vigent,  cutis  violaceus 
est  color;1*  ncc  non  Rustius  in  libro  nuper  edito  colorem  cutis  in  cholex-a  coeruleum  eius  mor- 
tem significare  animadvertit.  Pro  qua  re  nee  non  cutis  conditio  certat  , massae  similis , et  si 


) Htindbuch  der  medie,  fUiniL.  Bd.  t II.  Abiti.  2. 


plicam  feceris,  huius  remansio.  Nullus  amplius  adest  turgor  vitalis,  quapropter  quod  .uterne  agitur, 
diarrhoea,  vomitus  nildl  nisi  antagonistica  reflexio  habenda  est.  Cura  igitur  eadem  stt  oportet,  atque 
eius  qui  frigore  videtur  confectus:  iam  diu  abhinc  frigus  in  utilem  usum  vocatum,  sane  quidem 
etiam  calor  et  remedia  excitantia,  quae  vero  reflexionem  internam  augeant,  cutisque  mortem  ac- 
celerent necesse  est,  aeque  ac  si  flammas  admotis  lignis  augeres.  S,c  remedus  san, tat.,  resti- 
tutio adseribitur  , sive  morbus  sponte  decessi. , sive  aegrotus  mortem  sua  natura  effugit. 

Ceterum  res  memorabilis  est,  colorem  lividum  in  nigrum  evanescere,  m noc  en.  omms  lu- 
cis exstinctionem,  in  cutis  functionis  vitalitatisque  eversionem,  desoxydat.onem  , sphacelum  , mo- 
tem Et  memini,  nuperrime  in  Britannici  medici  adversariis  n, e legere,  quum  monent,  cuidam 
2 docto  adesse;  classica  antiquitate  erudito,  et  qui  vitam  in  egestate  degebat , hunc  , dent, dem 

vetuisse  ne  candelas  exstinguerent,  quamquam  eorum,  qui  aderant , nemo  ne  numme  quidem  ,d 

i:ebat/et  accensa  erant  duo 

c^prata^^^a^liTlaium^uni  Cfaciebant.  Subito  autem  viri  nigro  aspectu  irrumpere  ei  videbantur, 
i,  . j u..f  'Ft  fVnethe  iam  moriens  lucem  efflagitavit. 

T^eCmonis  insuetudine  lividus  color  e.  niger  obscuritatem  significant,  claritatem  albus 

^rr^beoli::  el%.ma,  chlorosin  ctc.  Sed  ne  insto  plus  a proposito  abducamur,  ad 
pemphigum  redeamus. 

De  U.  /oro  ex  obsebvatiombus  "'aLro  pariter,  uti  in  nostro,  maior 

In  primo  Os.andri  casu  inv;  , ^ p ^ ^ facie  ar[ub„sque  corporis  extremis  msi- 

bullarum  pars  in  manibus  pedibusque,  in  ' - corporis  parlem  pervadentes  observavit, 

debat.  Hiaze  bullas  buL  a genitalibus  atque  um- 

Consbruch  faciem  solam  bu . is-  c occupatom,  Meissner  totam  corporis  superfi- 

bilico  se  propagantes,  Rmg  pectus  mo  o bullis  affectam  vidit.  Observatione  dignae 

ciem,  Stockes  praecipue  auris  super  . i iorem  sliperGciei  volaris  digitorum  et  manuum  et 

bullae  erant  nostro  in  casu  descriptae,  quu  q s ; a n d e r (Cas.  IU)  observasse  videntur, 
pedum  pai’tem  occuparent,  simiia  e er  e t et  ne  in  superficie  quidem  volari  raa- 

Pemphigus  igitur  in  quaque  corporis  parte  piovemt, 
nuum  atque  pedum  tam  raro,  quam  nonnulli  coutenda, . . 

Forma  aeque  ac  magnitudine  bullae  omnino  differunt  describ;t  bnlla! 

Osiander  bullas  conipm-at , Consbruch  pisi  magnitudine  ad 
diametri  lineae  /,  ad  7>  ® c,  ovales.  ]„  nostro  diameter  erat  linearum  /3  ad  8;  bul- 

tonsillas  eas  observavit,  Rmg  8 lm  oblo0gac , partiro  confluentes,  quales  et  Osiander 

lae  par.il n rotundae,  haemisphaenc  , p ■ P minores,  et  quidem  magnitudine  acus 

(Cas  V)  observavit.  Sachs  e capitis  plerumque  n 


capituli,  bullis,  quae  extremitates  obsidebant,  pisi  magnitudinem  adaequantibus ; Billiard  contra  bul- 
las colli  atque  pectoris  capitis  bullis  minores  vidit. 

Bullarum  color  non  in  omnibus  idem  , quumque  epidermis  pellucida  sit  , a liquore  pendet 
in  ii$L  incluso.  Connatas  Sachse  turbide  flavescentes,  post  partum  provenientes,  primum  pelluci- 
das, mox  turbidas  factas  , eadem  ratione  liquorem  initio  aquosum  , crassum  purulentum  animad- 
vertit. Repugnat  casus  noster,  in  quo  vel  duodeviginti  post  partum  horis  bullae  connatae  partim 
pellucidae  erant,  partim  turbidae,  marmoratae.  In  hoc  vero  ad  unum  omnes  consentiunt,  liquo- 
rem bullis  retentum  primum  clarum,  limpidum,  flavescentem,  post  aliquot  dies,  (duos  vel  tres, 
ut  apud  Hinze;  tres  vel  quatuor  vel  quinque,  ut  apud  Consbruch)  albidiorem,  crassiorem, 
puriformem  fieri  (cf.  Joerg,  Hinze,  Consbruch).  Colorem  ex  albido  flavescentem,  marmo- 
ratum, ab  flocculis  pependisse  albidis  humori  immixtis,  bullarum  sectio  docuit,  post  mortem  a nobis 
instituta.  Lobstein  nonnullas  colore  rosaceo,  Willan  et  ipse  bullas  crescere  atque  purpuraceas 
reddi  vidit^  Stockes  bullas  liquorem  limpidum,  foetentem,  interdum  flavescentem,  puriformem 
effudisse  refert.  Osiander  in  secundo  casu  bullas  ictero  accedente  flaviores  factas,  in  tertio  ma- 
teria e glauco  flavescente  impletas , in  quarto  viridescentes  observavit.  Colorem  bullarum  rubes- 
centem a sanguine  pendere  e vasis  diruptis  effluente  medici  consentiunt.  Pariter  et  P lumbe  inter 
bullas  passim  maculam  parvam,  rubescentem  conspexit  vasuli  sanguiniferi  ruptura  orientem  bul- 
lamque producentem ; sanguinis  effluvium  dicit  interdum  sufficere  ad  bullarum  colorem  e livido 
rubrum  reddendum. 

Bullae  post  partum  natae  celeriter  evolvuntur  et  connatae  quoque  crescere  pergunt,  et  evo- 
lutione peracta  (secundum  Oelirae  post  duos  ad  quatuor  dies)  aut  collabuntur,  dum  inclusa  ma- 
teria resorbetur  (Sachse,  Lobstein),  aut  dirumpunt,  seu  sponte,  seu  causa  mechanica,  effluente 
materia.  Quin  iam  diruptis  bullis  pemphigus  connatus  observatur  (cf.  EI.  et  E d.  a Siebold). 
Tum  epidermis  liquore  quasi  macerata  in  corio  modo  remanet,  et  post  nonnullos  dies  novam  epi- 
dermidem subrubescentem  relinquens  decidit  (Hinze),  modo  detrahitur,  rubro  loco  relicto,  corio 
inflammato  (Sachse)  , et  materia  usque  exsudante  crusta  tenuis,  flava  vel  fusca  formatur.  Neque 
deest,  ubi  suppuratio  (EI.  a Siebold,  Sehmidt,  Osiauder  Cas.  III)  et  ulcera  (Willan, 
Hinze,  Stockes),  imo  gangraeua  (Osiander)  procreentur.  Causa  mechanica,  integumentorum 
pressura  ulcera  maligna  et  exinde  mortem  provocari,  haec  sunt,  quae  Joergius  animadvertit. 
In  casu  a Caro  observato  bullis  diruptis  continuo  sanguis  resolutus  profluebat. 

Morbi  decursus  , quum  bullae  neque  simul  efflorescant , neque  dispareant , sed  exsiccantibus 
aliis,  aliae  rursus  proveniant,  maius  minusve  temporis  spatium  requirit.  In  primo  Osiandri  casu 
triduo  post  partum  bullae  maxima  ex  parte  disparuerant,  post  quatuordecim  autem  dies  novae 
provenere,  diebus  sex  praeterlapsis  iterum  evanescentes.  Hinze  totam  eruptionem  saepe  novem 
diebus  peragi , raro  suppurationem  atque  exsiccationem  ad  tertiam  usque  hebdomadem  extendi  re- 
fert. Joerg  morbum  nunquam  octo  ad  decem  dierum  spatium  excedentem,  causa  vero  non  re- 
mota, ad  tertiam  usque  vel  quartam  hebdomadem  perdurantem  observavit.  Bullis  vero  acu  per- 
foratis, et  sero  emisso,  tridui  aut  quatridui  spatio  vestigia  evanescere,  aut  rubras  tantum  maculas 


locis,  a quibus  epidermis  secreta  sit,  remanere  dicit.  E Billiardi  quoque  sententia  eruptio 
leptem  ad  novem  dies  peragitur. 

Itaque  una  hebdomade  vel  tribus  post  morbus  plerumque  decedit,  raro  tantum  malignus  et 
mortifer,  idque  tum,  quum  bullae  in  ulcera  maligna  et  gangraenam  mutantur.  Neque  vero  tacen- 
dum, etiamsi  hoc  non  fiat,  connato  pemphigo  infantes  saepius  mox  mori. 

Causa  vero  discriminis  illius,  quod  inter  connatum  pemphigum  et  eum,  qui  post  partum 
oritur,  intercedit,  ex  iis,  quae  adhuc  exstant,  satis  explicari  non  potest.  Non  minimi  momenti 
cutis  oppressionem  functionis  esse,  iam  lividus  cutis  color  docet,  quem  in  nostra  aegrota  observa- 
vimus, neque  ignotum  est,  quam  gravissima  sit  cutis  respiratio.  Die  maxime  aestuoso  Franklin 
messores  observavit,  tamdiu  agrestibus  laboribus  non  interpellatos,  quamdiu  sudor  manabat,  quo 
sedante  quumque  cutis  aresceret,  statim  concidentes. 

* ! 

Omnia  igitur  de  pemphigo  neonatorum  nota  ad  duas  species  referenda  sunt,  quarum  discri- 
meu  pathognomonicum  quale  sit,  non  certo  constat.  Maior  enim  observationum  pars  morbum  in- 
dicat omnino  non  malignum,  post  brevem  decursum  in  sanitatem  transeuntem  (conferantur  casus 
a Ring,  Osiander  cas.  I,  Oehrae,  Hinze,  Consbruch,  Sachse  observati),  dum  casus 
et  pemphigi  connati  ab  Osiandro,  Caro,  Lobstenio,  nobis  relati,  et  post  pailum  demum 
exorti,  de  quo  Willan,  Stockes,  Beer,  Schraidt  referunt,  multo  maligniores  sunt,  et  ple- 
rumque  mortiferi  et  in  normali  bullarum  decursu,  et  si  hae  in  ulcera  et  gangrenam  transeunt. 


Locus  hic  esse  videtur  dicendi  aliquid  de  divisione  maxime  vulgari  in  pemphigum  acutum 
atque  chronicum,  quorum  symptomata  ut  diversa  describant , frustra  medici  student.^  Febris  et  in 
pemphigo  acuto  et  in  chronico  et  adesse  et  deessc  potest  (Ilaase,  i)  Reil,  Cazeuave  et 
S c h e d e 1 2)),  neque  minus  margo  bullarum  inflammatus.  Prodromi  naturae  distinctae  etiam  in  chronico 
non  semper  occurrunt ; saepe  ita  exigui  sunt,  ut  negligantur  (Caz.  et  Sched.).  Bullae  neque  forma 
neque  liquore,  quem  continent,  nec  loco  differunt.  Bullarum  decursum  in  pemphigo  chronico  ab  eo 
qui  in  acuto  sit,  non  discedere,  Sachse  concedit:  „ durare  tantum  paullo  diutius,  neque  tamen 
tamdiu,  quam  Richter  voluit,  eruptiones  novas  saepius  repeti,  crustas  fieri  crassiores,  humorem 
profundius  penetrare,  maculas  fuscas  per  totum  anuum,  cicatricesque  ex  variolis  ortis  similes  re- 
linqui paries  nec  externas  nec  internas  liberas  manere,  facibus  morbos  secundarios,  oedema  et 
gangraenam  succedere.»  Bullas  paullo  diutius  persistere,  differentiam  certe  non  probat,  neque  ce- 
tera a praeclaro  illo  medico  relata,  quum  et  in  pemphigo  chronico  raro  tantum  observentur,  neque 
in  acuto  plane  desint.  Omnino  exanthematum  in  acuta  et  chronica  d.v.s.o  dub.tat.onem  affert, 
quippe  quum  ratio  sufficiens  ex  ipsa  conditione  repetenda  sit,  non  ex  eius  statu  externo,  msuper 
inconstanti  et  mobili',  in  exanthematibus,  si  cutis  speciem  spectas,  nsdem  febris  et  adesse  et deesse 
neque  est,  quod  cutis  affectio  cum  febris  vi  ct  condit, one  semper  convema.  (cf.r.basse  s)). 
Acuti  pemphi-i  spatium  a Cazen  a v e et  Sci,  ed  el  unam  ad  quatuor  hebdomades  consutu,,  chro- 


,)  Erkenntniss  u.  Kur  der  chronischen  Krankkeiten.  Iit.  Bd.  Wien  .8*0. 

,)  Praktisclic  Darstellung  der  Hautkrankhei.cn  nach  D,  Biett.  Aus  dem  Franz.  ubers  Weim.r  18*9. 
2)  Yersuch  einer  prakt.  Eintheilung  der  Hautkrankheitcn.  Berhn  >S34- 


«ici  secundum  Sachsea  sex  hebdomadibus  ad  complures  annos  extendi,  quum  reputes,  neque 
ulrumque  in  una  tantum  bullarum  eruptione  consistere,  sed,  dum  aliae  evanescant,  semper  alias 
provocari,  clare  patet,  divisionem  illam  minime  convenire.  Et  profecto  haud  raro  haesitaremus* 
quum  dijudicandum  foret , pemphigus  utrum  acutus  an  chronicus  esset. 

Absolutis  his  de  pemphigi  neonatorum  decursu,  iam  superest,  ut  probemus,  a nobis  obser- 
vatum et  descriptum  vere  connatum  pemphigum  fuisse. 

Iluius  rei  testis  est  bullarum  et  forma  et  magnitudo,  liquoris  color  naturaque.  Neque  mi- 
nus probatur  eo,  quod  bullae  in  diversis  stadiis  aderant:  aderant  enim  bullulae  vix  provenientes 
albidae,  maiores  liquore  turgidae,  partim  pellucidae,  partim  iam  turbidae,  permagna  dirupta  fundo 
rubro , epidermide  revoluta  conspicua , aliae  residentes  iamque  exsiccatae , in  manuum  superficie 
dorsali  crustae  tenues  fuscae.  Praeterea  maculae  lividae  in  nasi  radice  anguloque  oculi  sinistri  in- 
terno insidebant,  humorque  flavescens,  tnm  in  pericardio,  tum  inter  peritonaeum  et  abdominis 
inteirumenta  retentus  erat. 

Quae  omnia  sufficiant,  ad  morbum  hunc  quoque  alio  dignoscendum.  De  erysipelate  tamen 
gangraenoso  si  forte  quis  cogitarit , colorem  respiciens  pedum  manuumque  violaceum,  ei  obiicimus, 
gangraenae,  uti  bulla  erupta  ostendit,  ne  vestigia  quidem  adfuisse.  Idem  testabantur  bullae  ali- 
quot rubore  non  circumdatae  et  maculae  ad  nasi  radicem  exortae.  Sed  iam  satis  de  diagnosi.  Plura 
dicere  non  attinet  de  re,  ab  Sachsio  optime  exposita. 

Inter  neonatorum  pemphigum  et  adultorum  quid  intersit , si  quaerimus , negari  non  potest, 
bullas  et  in  oriendo  et  in  evanescendo  plane  easdem  in  utroque  esse,  si  volumen  excipias  in  adultis 
plerumque  maius,  quam  in  illis.  Dum  liic,  connato  excepto,  minus  malignus  morbus  esse  solet, 
neque  trium  hebdomadum  spatium  excedit,  illic  vulgo  non  solum  complicatior  est  et  periculosior, 
sed  per  multos  menses  vel  annos  permanet,  et  serius  ocius,  si  discesserit,  denuo  redit.  Tum  et 
hoc  interest , quod  neonatorum  pemphigus  inter  usitatos  et  creberrimos  a nonnullis  numeratur 
(quamquam  id  non  sine  dubitatione  concessum  volumus),  adultorum  contra  pemphigus  sporadicus 
putatur  morbus  et  rarus.  Morbi  causa  licet  ignota  et  dubium  sit,  in  matrisne  an  in  foetus  orga- 
nismo morbi  semina  contineantur,  tamen  pemphigus  connatus  sat  multum  habet,  quod  eius  pro- 
prium sit. 

Pemphigi  neonatorum  in  plurimis  libris  de  morbis  infantum  scriptis  ne  mentionem  quidem 
fieri,  cumque  a celebratissimis  medicis  observatum  non  esse,  etsi  frequentissime  animadverti  ab 
aliis  perhibeatur,  certo  offendit.  Ita  Hinze  ex  decem  neonatorum  numero  quatuor  plerumque 
vel  sex  hoc  morbo  affici,  Consbruch  haud  raro,  Oehme  epidemice  morbum  occurere  referunt. 
Etiam  Schiitz,  quum  eodem  tempore  tres  casus  observavisset,  iam  in  utero  foetnm  influxus  epi- 
demicos pati  existimat.  Billiard  pemphigum  acutum  raro,  eo  frequentius  chronicum  apud  in- 
faptes  inveniri  contendit.  S a elise  licet  morbum  epidemicum  quidem  esse  neget,  compluries  tamen 
eodem  tempore  eo  observato,  ad  quaestionem  perducitur,  num  forte  per  obstetrices  inferatur.  Re- 
pugnant vero  non  solum  experimenta  a Hali  i)  et  aliis  instituta,  qui  bullarum  liquorem  frustra 
inseverunt,  sed  etiam  observationes.  Haercditaria  inorbi  dispositio  a nemine  commemoratur. 


i)  Sammlungen  auscrles.  Abhandl.  z.  Gebrauch  f.  prakt.  Aerzte.  Bd.  XV11I.  S-  483. 

De  morbi  causis  in  medicorum  scriptis  haec  leguntur: 

Osiandro  e sectione  elucere  videtur , bilis  et  secretionem  et  excretionem  turbatam  esse, 
qua  perturbatione,  etiamsi  morbus  non  provocetur,  in  peius  tamen  vertatur.  De  vera  autem 
morbi  origine  nihil  sibi  patere.  Quum  vero  duae  matres  tam  insignem  harangorutn  cupidinem 
habuerint,  et  ipse  iam  observaverit,  pisces  magnam  phosphori  quantitatem  continere,  quaestio 
possit  esse,  num  forte  piscium  crudorum  usu  tanta  phosphori  copia  in  corpus  inducatur,  qua  pem- 
phigus excitetur  ? ! — 

Wichmann,  Jahn,  Wolf,  Feichtmayr,  Sachs  e,  saepius  pemphigum  observabant 
in  infantibus,  quorum  parentes  syphilide  vel  blenorrhoea  laboraverant.  Idem  Litzmann  obser- 
vabat, sed  plerumque  apud  homines,  ubi  veneni  venerei  suspicio  plane  non  aderat.  Carus  dicit: 
in  magno  bullarum  numero,  aut  quum  infantes  bullis  iam  affecti  ad  lucem  proveniant,  vitia  ple- 
rumque organismi  universalia,  dyscrasiam  scrofulosam , syphiliticam  subesse.  Willan  ponit, 
infantilem  pemphigum  cum  erysipelate,  eadem  vitae  aetate  iisdemque  causis  exorto,  plane  convenire, 
pompholygem  benignam  apud  infantes  dentitionis  tempore  occurrere.  Billiard  scrofulosos  ple- 
rumque et  atrophos,  raro  vero  sanos  infantes  pemphigo  laborare  affirmat.  Joerg  msi  in  cute 
torpida  bullas  non  animadvertit.  Accusat  igitur  omnia  , quae  eam  cutis  conditionem  producant, 
assimilationisque  et  qualitatem  et  quantitatem  perturbent.  Hac  conditione  nonnunquam  iam  m 
utero  infantem  esse , itaque  sapone  , immunditie  vel  aliis  irritamentis  post  partum  cutem  celeriter 
ac  luxuriose  reagere,  secretionem  locis  maxime  irritatis  provocando.  H e n k e pro  causis  morbum  afferen- 
tibus temperaturam  habet  nimis  calidam,  cutis  curam  neglectam,  nutrimenti  materni  vitia , quibus 
W e n d t matris  dyscrasiam  et  aeris  conditionem  perversam  addit.  II  i n z e causam  pemphigum 
neonatorum  producentem  in  assimilationc  entisque  functione  tum  matris  tum  infantis  turbata  po- 
sitam esse  censet , et  rationem  maxime  bilis  atque  urinae  secretionis  habendam.  Matres,  quae  gra- 
viditatis tempore  saepe  ac  graviter  systema  cholopoeticum  excitassent,  liberos  aut  pemplngo  aut  ictero 
allectos  in  mundum  edidisse;  in  utroque  morbo  et  urinae  et  alvi  secretionem  magis  minusve  a 
norma  discessisse.  Quum  efflorescerent  bullae,  excrementa  e fusco  flava,  lintea  crocea  fuisse;  quum 
siccarentur  et  solveretur  crusta,  normali  colore  et  urinae  secretionem  auctam.  Co n sb  ru  c h causam 
morbi  principalem  neglectam  munditiem  arbitratur,  et  transpirationem  cutis  impeditam. 

Haec  de  pemphigi  causis  a medicis  dicta  tum  ad  praedispon entes , tum  ad  causas  morbi 
nroximas  pertinere  intelligitur.  Eruptionis  cum  urinae  secretione  nexus  multo  saepius  apertiusque 
observatur  , quam  qui  negari  possit.  Attamen  fortasse  quaestio  sit,  impedita  urinae  secretio  nomae 
potius  ab  eruptione  pendeat , quam  ab  illa  haec.  Facile  enim  intelligitur,  largam  sen  m cutis  su- 
perficie secretionem  cum  aliis  corporis  secretionibus  antagonistice  cohaerere;  sedimen tosa  urina 
in  aliis  morbis  invenitur,  et  salubrem  indicat  crisin.  Accedit,  quod  multi  , qui  pemphigum  obsei- 

varunt,  cohaerentiam  illam  inter  eum  et  interruptam  urinae  secretionem  aut  non  co“rae™°^ 

aut  non  semper  observarunt.  Turbata  igitur  urinae  secretio  s.  est,  ccitc  non  pr 
petua  morbi  causa  haberi  potest.  Phosphoricum  vero  acidam  retineri,  ut  Os.  and  r 
placet,  probatum  omnino  non  est.  Neque  putandum,  ex  phosphori  usu  scroiulosae  pud h , J am 
Haas  e observavit,  pemphigum  exortum  fuisse,  quippe  qui  quatuor  post  anms  iterum  facem  im- 
pleret, et  anno  intericcto  tertium  rediret. 


2.1 


De  pemphigi  igitur  causa  cum  tantopere  ambigatur,  quaeritur,  num  cx  iis,  quae  ex  sectione 
apparuere,  aetiologiae  certa  possit  constitui  ratio.  Horum  singula  iam  in  singulis  casibus  adnotata 
sunt,  summa  haec  est:  hepatis  volumen  et  lienis  auctum,  intestina  et  peritonaeum  per  partes  in- 
flammata, bilis  ex  albo  flavescens,  ureteres  amplificati , ren  succenturiatus  ct  in  Lobstenii  et 
in  nostro  casu  mutatus,  fluidum , bullarum  fluido  simillimum,  sub  peritonaeo  et  in  pericardio  col- 
lectum, venae  maiores  sanguine  turgidae.  — Quae  mutationes  etiamsi  sufliciunt,  ad  morbi  origi- 
nem, quae  Lobstenii  sententia  est,  ex  ipso  infantis  organismo  deducendam,  observationes  tamen 
nimis  paucae  sunt,  eaeque  parum  convenientes,  quam  ut  inde  certum  aliquid  deducere  conemur. 
lloc  tantum  in  universum  pronuntiemus  , sectionibus  abdominalium  organorum  morbum  significari, 
sive  causalem,  sive  complicatum,  qui  in  degeneratione,  aut  in  turbata  sola  functione  contineatur. 
Tamen  tantum  abest,  ut  contendamus,  pemphigi  origini  cum  matris  organismo  nihil  commune  esse, 
ut  bene  noverimus,  syphilidis,  variolae,  tot  aliorum  morborum  quanta  sit  de  matre  ad  foetum  relatio. 

Tenera  infantis  cutis  bullarum  eruptionem  videtur  adiuvare,  eaque  fortasse  causa  est,  cur 
pmpphigus  neonatorum  crebrius  reperiatur.  — 

Quae  a Sachs  e,  Wichmann,  aliis  observata  sunt,  neonatorum  pemphigo  affectorum 
parentes  paullo  ante  nuptias  aut  lue  venerea,  aut  fluore  albo,  eoque  non  syphilitico,  laborasse, 
ea  nescio  an  nostro  quoque  casu  adiuventur,  in  quo  paucis  post  partum  diebus  in  matris  labio  pu- 
dendorum maiore  dextro  ulcus  oriebatur , syphilitico  certe  simillimum : nam  aperte  hac  de  re 
decernere  non  licet , quum  in  permultis  primiparis  post  partum  ulcera , veluti  vere  gonor- 
rhoica,  in  genitalibus  existant , et  nostra  paullo  post  partum  observationi  detraheretur.  Accedit, 
quod  pemphhigus  et  neonatorum  et  adultorum  toties  sine  ulla  syphilidis  suspicione  observatur  , ut 
difficile  sit,  si  quis  morbi  originem  ex  hac  deducere  velit. 

In  cutis  conditione  valde  inflammatoria  Ilaase  exanthema  consistere  putat,  e F.  Nassii 
vero  sententia  in  pemphigo  cutis  conditio  est  subinflammatoria , cura  magna  atonia  coniuncta, 
quae  quidem  profecto  saepius  observatur , quamquam,  ut  symptomata,  sic  etiam  cutis  conditio  non 
semper  eadem  est. 

De  bullarum  formatione  si  certum  statuere  volumus,  omnium  primum  in  ea  inquirendum 

I est,  quae  originis  momentum  efficiunt,  rem  late  patentem  et  quae  multum  abest,  ut  satis  adhuc 
explanata  sit.  Quae  Sachse  iudicat,  bullas  ex  deflagratione,  acredine  provocata,  exoriri,  non 
magis  probata  sunt,  quam  Qs  ia  n d r i et  Haasii  de  acido  phosphorico  sententia.  Organicae  vitae 
primum  vestigium  in  bullis  se  offert,  ut  iam  in  iis,  quae  in  fervida  aqua  ostenduntur,  et  ex  sapo- 
nata  ortis,  deinde  in  spuma  — ex  qua  Venus  orta  fertur  — , plus  etiam  in  fermentantium  mas- 
sarum bullis;  Schxveaning  fluida  valde  fermentantia  animalculis  infusoriis  maxime  repletas  ob- 
servavit. Bullarum  forma  sphaeroides  est,  iisque  quasi  constitutio  quaedam  unius  cuiusque  propria. 
Ipsi  superiores  organismi  ab  infusoria  quadam  determinatione,  qua  et  plantariae  et  animales  pseudo- 
organisationes  inferioris  ordinis  procreantur,  non  abhorrent.  Et  hominum  et  animalium  organismus 
in  vegetatione  continetur,  neque  vegetabilia  ab  animalibus  in  natura  ita  praerupte  separata  sunt, 
ut  in  libris  docetur. 

Experientia  ostendit,  primum  aeris  quadam  constitutione,  vicissitudine  temperaturae,  calore, 
irigore , aquae  frigidae  potatione , animi  permotionibus , saburra  primarum  viarum . ebriositate, 


venenatarum  concharum  et  ostrearum  usu,  cibis  acribus,  carne  fumosa  , maxime  perna,  mensibus, 
lochiis,  haemorrhoidibus  turbatis  — secundum:  cute  tartaro  stibiato  infricta,  cantharidibus,  che- 
micis  acredinibus,  immunditie,  contactu  serpentis  Brasiliensis  et  rliois  toxicodendri , et  partium 
animalium  gangraenosarum,  unguentis  rancidis,  combustione,  frigore,  etc.  — his  igitur  omnibus 
organismum  adeo  mutari,  ut  valetudo  consistere  nequeat.  Contra  haec  ut  se  tueatur,  omni  orga- 
nismo a natura  vitae  servandae  cura  tributa  est  (ea,  cuius  vicem  in  anorganicis  , quae  dicuntur, 
corporibus,  simplex  vis  cohaesionis  implet),  qua  cura  discrepantia  omnis  dimovetur,  partiumque 
aequalitas  et  ordo  restituitur  idque  circuitione  quadam  vi  naturae  medicatrice  , aut  inflammatione 
locali,  aut  febri.  Hac  ratione  varia  exanthemata  et  impetigines  oriuntur,  ad  universum  organis- 
mum illa , hae  ad  certas  tantum  partes  pertinentes  , neque  tamen  raro  in  totius  corporis  cachexiam 
transeuntes.  Cernuntur  exiguo  cutis  rubore  et  nodulis  vel  etiam  bullis  et  pustulis,  aliisque  formis, 
neque  raro  in  ulcerosas  degenerationes  augentur.  Rubeola,  scarlatina,  morbillis  indicatur,  planta-- 
riarum  formationum  conatum  parum  successisse,  cuius  rei  gravior  etiam  testis  est,  quod  noduli 
saepius  se  ostendunt  et  vesiculae,  irumo  quod  hae  aeque  ut  varicellae,  si  Medico  fides  habenda 
sit,  china  et  opio  in  pustulas  ulcerosas  mutantur.  Pemphigus,  varicellae,  variola,  varioloides, 
cuius  iam  nomen  incertum  characterem  significat,  vere  plantariae  infimi  generis  pseudoformatio- 
nes  sunt:  pemphigus  constructione  plane  simplici,  ceterae  cellulis  constantes,  et  quae  iam  ad  altio- 
rem  ordinem  accedere  videntur,  neque  tamen  semper  eum  assequuntur. 

Quod  si  agnoscitur,  ex  combustione,  refrigeratione,  acidis  quibusdam,  aliis,  in  cutis  super- 
ficie bullas  procreari,  — propria  aeris  constitutio,  caloris  et  frigoris  subitae  vices,  ipsius  corporis 
conditiones  quaedam  morbosae  in  internum  organismum  tantam  vim  habent,  ut  eius  partes  pecu- 
liari quodam  modo  mutentur,  quae  mutatio  in  conditione  plus  minusve  differenti  consistens, 
sola  vi  medicatrice,  febrili  saepe  reactione  e corpore  dimovetur  et  cutem  perumpif. 
Exanthemata  igitur  ex  interno  processu  pathologico  existunt.  Saepe  tamen  naturae  auxilio 

illa  conditio  perversa  iam  in  interioribus  partibus  ita  exaequatur,  ut  in  cute  omnino  non  signifi- 
cetur, ut  variola  sine  variolis,  scarlatina,  si  sola  febri  et  faucium  affectione  se  ostendit.  Idem  va- 
riolosorum  quibusdam  exanthematum  eruptionibus  accidit,  quum  in  solo  rubore  et  punctis  aut  no- 
dulis appareant,  et  nondum  evoluta,  iam  decidant,  ut  in  pemphigo  et  variola,  fteque  illis  ul- 
cera propria  sunt , sed  potius  degeneratio  quaedam , ut  in  planta , si  putrescit.  Sic  quoque 
in  vaccina , praecipue  in  pemphigo. 

Horum  exanthematum  origo  ad  generis  humani  incunabula  ascendit,  eorumque  indicia  mi- 
nime obscura  iam  in  Hippocratis  aliorumque  scriptis  inveniuntur.  Et  Graeci  quidem  iam  ter- 
minis technicis  satis  clare  ostendunt,  tali  interno  pathologico  processu  cutis  eruptionem  exoriri. 
Ecthyma  enim  sive  pustula  ab  'Ey.&v/uuco,  evaporo  , exhalo,  deducitur , phlyctaena  a (pXvxxairovuui 
vel  uno  tov  cpXveiv  sive  cplvCeiv,  quod  est  bullire,  propterea  quod  bullae  erumpuntur,  in  aqua 
fervida  exortis  similes. 

